Pressemelding
20.06.2006

Kontaktpersoner: Generalsekretær Pål H. Djuve: 22 68 22 06 
www.folkeakademiet.no

Hildur Roll-Hansen nytt varamedlem i Folkeakademienes Landsforbund

På Folkeakademiets landsmøte i helgen ble Hildur Roll-Hansen fra Sørum valgt som varamedlem i landsstyret for Folkeakademienes Landsforbund (FAL). Roll-Hansen er også leder for Folkeakademiet Sørum.

Prioriterte saker for Folkeakademiet de neste to årene er innvandrere og eldre: 

Fra innvandrer til medborger
Folkeakademiet har som mål å skape gode møteplasser for integrering og bidra til å øke kunnskapen om det flerkulturelle samfunnet. Det skal blant annet gjøres ved å lage turneer der vi bruker artister fra andre kulturer, ved å lage et spesialnummer om temaet i medlemsbladet NØKKELEN og skape møteplasser i lokalsamfunnene slik at folk kan møtes som barn, tenåringer, mødre, fedre og musikkelskere, ikke bare som nordmenn og innvandrere. 

Den kulturelle spaserstokken
Folkeakademiet har som mål at minst 20 prosent av det samlede aktivitetstilbudet skal være rettet mot eldre og beboere på institusjon.
Eldre mennesker og beboere på institusjoner er lavt prioritert når det gjelder kultur, selv om alle skal ha rett til å ta del i kulturlivet på like vilkår. Folkeakademiet er oppmerksomme på dette og vil organisere og tilrettelegge gode og varierte tilbud. Jo mer regelmessig vi kan gi kulturtilbudene, jo større effekt vil de ha og dess større vil gleden være.

Foto: www.folkeakademiet.no/presse
For mer informasjon om Folkeakademiet: www.folkeakademiet.no